Kommissionens forordning (EF) nr. 1141/2003

af 27. juni 2003

om fastsættelse for produktionsåret 2002/03 af den faktiske produktion af ikke-egreneret bomuld og den deraf følgende målprisnedsættelse

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Grækenlands tiltrædelse, særlig protokol 4 om bomuld, senest ændret ved Rådets forordning (EF) nr. 1050/2001(1),

under henvisning til Rådets forordning (EF) nr. 1051/2001 af 22. maj 2001 om støtte til bomuldsproduktionen(2), særlig artikel 19, stk. 2, tredje led, og

ud fra følgende betragtninger:

(1) Ifølge artikel 16, stk. 3, første afsnit, i Kommissionens forordning (EF) nr. 1591/2001 af 2. august 2001 om gennemførelsesbestemmelser til støtteordningen for bomuld(3), ændret ved forordning (EF) nr. 1486/2002(4), fastsættes den faktiske produktion for et produktionsår inden den 15. juni i det pågældende produktionsår.

(2) Ifølge artikel 19, stk. 2, tredje led, i forordning (EF) nr. 1051/2001 fastsættes den faktiske produktion under hensyntagen navnlig til de mængder, der er ansøgt om støtte for.

(3) I artikel 16, stk. 3, andet afsnit, i forordning (EF) nr. 1591/2001 fastsættes det, hvilke betingelser der skal være opfyldt, for at den producerede mængde ikke-egreneret bomuld kan bogføres som faktisk produktion.

(4) De græske myndigheder har, idet de anvender fiberudbyttet som kvalitetskriterium, godkendt 1166268 tons ikke-egreneret bomuld som værende støtteberettiget.

(5) En mængde på 24778 tons ikke-egreneret bomuld, som pr. 15. maj 2003 ikke var blevet godkendt af de græske myndigheder som værende støtteberettiget, omfatter i henhold til de oplysninger, der er meddelt af de græske myndigheder, 6149 tons fra arealer, der ikke er erklæret i henhold til artikel 9 i forordning (EF) nr. 1051/2001, 12172 tons, der ikke overholder de nationale bestemmelser om arealbegrænsning i henhold til artikel 17, stk. 3, i forordning (EF) nr. 1051/2001, og 6457 tons fra arealer, for hvilke der er ydet et erstatningsbeløb til de pågældende producenter som følge af ugunstige vejrforhold.

(6) Eftersom erstatningsbeløbet bevilges på grundlag af de berørte producenters faktiske tab, vil det ikke være berettiget ikke at medregne de 6457 tons ikke-egreneret bomuld i den faktiske produktion. Herudover opfylder denne mængde de i artikel 16, stk. 3, andet afsnit, i forordning (EF) nr. 1591/2001 fastsatte kriterier og bør derfor lægges til mængden på 1166268 tons.

(7) Hvis fiberudbyttet anvendes som kvalitetskriterium, skal Grækenlands faktiske produktion af ikke-egreneret bomuld for produktionsåret 2002/03 derfor anses for at være på 1172925 tons.

(8) De spanske myndigheder har, idet de anvender fiberudbyttet som kvalitetskriterium, godkendt 321539 tons ikke-egreneret bomuld som værende støtteberettiget.

(9) En mængde på 3268 tons ikke-egreneret bomuld, som den 15. maj 2003 ikke var blevet anerkendt af de spanske myndigheder som værende støtteberettiget, omfatter i henhold til de oplysninger, der er meddelt af de pågældende myndigheder, 3038 tons, der ikke overholder de nationale bestemmelser om arealbegrænsning i henhold til artikel 17, stk. 3, i forordning (EF) nr. 1051/2001, 182 tons, som ikke er af sund handelsmæssig kvalitet i henhold til artikel 15, stk. 1, i den pågældende forordning, og 48 tons, der ikke overholder bestemmelserne vedrørende kontrakten, som er omhandlet i artikel 11 i den pågældende forordning.

(10) Det er ikke berettiget ikke at medregne de 48 tons ikke-egreneret bomuld i den faktiske produktion med den begrundelse, at bestemmelserne om kontrakterne ikke er overholdt. Herudover opfylder denne mængde de i artikel 16, stk. 3, andet afsnit, i forordning (EF) nr. 1591/2001 fastsatte kriterier og bør derfor tilføjes mængden på 321359 tons.

(11) Hvis fiberudbyttet anvendes som kvalitetskriterium, skal Spaniens faktiske produktion af ikke-egreneret bomuld for høståret 2002/03 derfor anses for at være på 321588,5 tons.

(12) Med henvisning til fiberudbyttet som kvalitetskriterium har Portugal godkendt, at 843 tons ikke-egreneret bomuld fra dyrkningsarealer i Portugal er støtteberettiget. Denne mængde opfylder de i artikel 16, stk. 3, andet afsnit, i forordning (EF) nr. 1591/2001 fastsatte kriterier og bør derfor betragtes som Portugals faktiske produktion af ikke-egreneret bomuld i høståret 2002/03.

(13) Ifølge artikel 7, stk. 2, i forordning (EF) nr. 1051/2001 nedsættes den i artikel 3, stk. 1, omhandlede målpris i enhver medlemsstat, hvor den faktiske produktion overstiger den nationale garantimængde, hvis Spaniens og Grækenlands samlede faktiske produktion overstiger 1031000 t.

(14) For produktionsåret 2002/03 er den nationale garantimængde overskredet både i Spanien og Grækenland. Målprisnedsættelsen for Spanien og Grækenland bør fastsættes på grundlag af den procentsats, hvormed de to medlemsstater har overskredet deres respektive nationale garantimængde.

(15) Ifølge artikel 7, stk. 4, første afsnit, i forordning (EF) nr. 1051/2001 andrager nedsættelsen af målprisen for hver af de berørte medlemsstater 50 % af den procentsats, hvormed den pågældende medlemsstat har overskredet den nationale garantimængde.

(16) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Naturfibre -

UDSTEDT FØLGENDE FORORDNING:

Artikel 1

1. For produktionsåret 2002/03 fastsættes den faktiske produktion af ikke-egreneret bomuld til:

- 1172925 t for Grækenland

- 321588,5 t for Spanien

- 843 t for Portugal.

2. Målprisen nedsættes for produktionsåret 2002/03 med:

- 26,575 EUR/100 kg ikke-egreneret bomuld for Grækenland

- 15,520 EUR/100 kg ikke-egreneret bomuld for Spanien

- 0 EUR/100 kg ikke-egreneret bomuld for Portugal.

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. juni 2003.

På Kommissionens vegne

Franz Fischler

Medlem af Kommissionen

(1) EFT L 148 af 1.6.2001, s. 1.

(2) EFT L 148 af 1.6.2001, s. 3.

(3) EFT L 210 af 3.8.2001, s. 10.

(4) EFT L 223 af 20.8.2002, s. 3.